Bekendes op vadersdag met hul spruite en pa's | Netwerk24
Deur Christiaan Du Plessis 17 Junie 2018 15:08
Bobby van Jaarsveld aan die slaap saam met sy dogter, Armani. Foto: Facebook
Talle Afrikaanse sangers het deur die loop van die naweek roerende inskrywings op sosiale media ter viering van Vadersdag geplaas.
Bobby van Jaarsveld skryf op Facebook dat hy al baie name genoem is, maar die naam wat hy die meeste waardeer is "Pa".
Saam met die inskrywing deel hy 'n hartroerende foto wat sy vrou, Annatjie, geneem het, terwyl hy saam sy dogter, Armani (2), op die bed ingesluimer het.
"Dit is hoe ek amper elke oggend wakker word en hoe ek vir die res van my lewe wil wakker word."
Hy het ook 'n foto van hom en sy twee seuns, Sion en Leben, gedeel waar hulle voor 'n vlugbalnet staan.
Bobby hou 'n vlugbal-bal uit na sy twee seuns, Sion en Leben. Foto: Facebook
Francois van Coke met sy dogter, Alex Lila.Foto: Facebook
Francois van Coke, die Afrikaanse rocker, het ook met sy dogter, Alex Lila (2), op sosiale media gespog en sy aanhangers met Vadersdag gelukgewens.
Amor Vittone en haar pa, Dario Vittone. Foto:
Amor Vittone het haar pa, Dario Vittone, op Facebook met Vadersdag gelukgewens en geskryf dat hy haar rots is. Sy skryf hy is daar vir haar en haar kinders, Jordan en Kylie. "Niks is ooit te veel vir jou nie. Ons is lief vir jou tot by die maan en terug. Jy laat mense altyd glimlag en jy maak die wêreld 'n beter plek. God het vir ons 'n engel gestuur."
Hier is Steve Hofmeyr as kind met sy pa, Stephanus. Foto: Facebook
Steve Hofmeyr het mense op sosiale media aangeraai om hul pa's op Vadersdag te bel.
"Doen dit net. Bel jou ou man. Ek sal enigiets doen om myne terug te kry," skryf Steve. Hy het 'n foto van homself as jong kind saam met sy pa, Stephanus, geplaas.